钦定古今图书集成/理学汇编/经籍典/第137卷 > 《相鼠二》
## 钦定古今图书集成/理学汇编/经籍典/第137卷 > 《相鼠二》

君子有辩善之度，以治气养性，则身后彭祖；修身自
强，则名配尧禹。宜于时则达，厄于穷则处。信礼者也。
凡用心之术，由礼则理达，不由礼则悖乱。饮食衣服，
动静居处，由礼则知节，不由礼则垫陷生疾。容貌态
度，进退移步，由礼则夷。国政无礼则不行，王事无礼
则不成，国无礼则不宁，王无礼则死亡无日矣。《诗》曰：
“人而无礼，胡不遄死。”